शिंजुकु स्टेशन

शिंजुकु स्टेशन (अंग्रेज़ी: Shinjuku Station, जापानी: 新宿駅, शिंजुकु-एकी) टोक्यो, जापान में एक प्रमुख रेलवे स्टेशन है, जो शहर के मध्य/पूर्वी भाग (विशेष वार्डों) और पश्चिमी टोक्यो के बीच अंतर-शहरी रेल, कम्यूटर रेल और मेट्रो लाइनों के लिए मुख्य संपर्क केंद्र के रूप में कार्य करता है। यह स्टेशन शिंजुकु और शिबुया विशेष वार्डों की सीमा पर स्थित है। शिंजुकु वार्ड में यह निशि-शिंजुकु और शिंजुकु जिलों में स्थित है; शिबुया वार्ड में यह योयोगी और सेंडागाया जिलों में स्थित है।

२०१८ में इस स्टेशन का औसतन प्रतिदिन ३५.९ लाख लोगों द्वारा उपयोग किया गया, जिससे यह विश्व का अब तक का सबसे व्यस्त रेलवे स्टेशन बना (और गिनीज विश्व रिकॉर्ड्स के साथ इस रूप में पंजीकृत है)। मुख्य ईस्ट जापान रेलवे कंपनी (जेआर ईस्ट) स्टेशन और सीधे सटे निजी रेलवे में कुल ३५ प्लेटफॉर्म हैं, साथ ही एक भूमिगत आर्केड, भूतल आर्केड और कई गलियारे हैं। इनके अतिरिक्त १७ और प्लेटफॉर्म (कुल ५२) हैं जिन तक बाहर निकले बिना पाँच सीधे जुड़े स्टेशनों के गलियारों से पहुँचा जा सकता है। पूरे भूतल/भूमिगत परिसर में २०० से अधिक निकास द्वार हैं।

 संदर्भ 

 बाहरी लिंक 

 शिंजुकु स्टेशन का जेआर मानचित्र(अंग्रेज़ी में)
 ओडाक्यू शिंजुकु स्टेशन का नक्शा(अंग्रेज़ी में)
 कीओ से शिंजुकु स्टेशन का नक्शा(अंग्रेज़ी में)
 टोई मेट्रो शिंजुकु स्टेशन का नक्शा (जापानी में) 
 टोक्यो मेट्रो शिंजुकु स्टेशन का नक्शा (जापानी में) 
श्रेणी:जापानी भाषा पाठ वाले लेख